《望云间 代州南楼》
宋代·赵可

云朔南陲，全赵幕府，河山襟带名藩。有朱楼缥缈，千雉回旋。

云度飞狐绝险，天围紫塞高寒。吊兴亡遗迹，咫尺西陵，烟树苍然。

时移事改，极目伤心，不堪独倚危阑。惟是年年飞燕，霜雪知还。

楼上四时长好，人生一世谁閒。故人有酒，一尊高兴，不减东山。

作者简介：赵可 金代文学家。字献之，号玉峰散人。泽州高平（今山西高平）人。生卒年不详。少时赴考，在考场中戏书小词,为金主完颜亮所见,颇加赏识。贞元二年(1154)中进士。官至翰林直学士。著有《玉峰散人集》，今佚。诗入《中州集》，词入《中州乐府》。